માનવમિત્ર,ગાંધીનગર: રાજ્ય સરકાર દ્વારા નદી-કોતરના ઉપરવાસમાં કૃત્રિમ પદ્ધતિથી ભૂગર્ભ જળ રિચાર્જ કરી અને બારેમાસ નદીના વહેણ વહેતા રાખવા 31 જિલ્લાની 36 નદી-કોતરને પુન:જીવિત કરવાનું નક્કી કરાયું છે. દરેક જિલ્લામાંથી ઓછામાં ઓછી એક નદી આવે તેવો પ્રયાસ સરકાર દ્વારા કરાયો છે. આ માટે રૂ. 300 કરોડના બજેટથી 1 મેથી લઇને 15 જૂન સુધી કામગીરી કરાશે. કાંઠા વિસ્તારમાં જળસંચય થાય તેટલા માટે 50 લાખ વૃક્ષો રોપવામાં આવશે. રાજ્ય સરકાર દ્વારા નદીઓને પુન:જીવિત કરવા માટેનો નિર્ણય લેવાયો છે.